વચન સિદ્ધિ જેને સહજ હતી, મૂર્તિ જેનાં અંતરે હતી છતાં અમદાવાદ દેશના ગામડે ગામડે ફરીને જેણે સત્સંગના વિકાસની અતિ મોટી સેવા કરી છે એવા સદ્‌ગુરૂ શ્રી મહાનુભાવાનંદ સ્વામી કુરૂક્ષેત્રથી ૧રપ ગાઉ દૂર ‘‘કડા’’ ગામના નિવાસી હતા. કિશોરા વસ્થામાં જ તેમને વૈરાગ્યનો વેગ લાગેલો; તેથી ઘરબારનો ત્યાગ કરી તીર્થાટન કરતાં કરતાં એક સ્ત્રી ધનના ત્યાગી વૃદ્ધ મહાત્મા મળ્યા. ત્યાં રહ્યાં. તેણે મહંતાઈ આપવાની વાત કરી ત્યારે દ્વારકાની યાત્રાનું મિષ લઈને નીકળી ગયા. દ્વારકા જઈને ૧ર વર્ષની અખંડ પૂજાનું નિયમ લઈને સેવામાં રહ્યા.ચોથે દિવસે દ્વારકાધીશે દર્શન દઈને કહ્યુંઃ‘‘અહીંથી ચાલ્યો જા, તને પ્રત્યક્ષ ભગવાન મળશે.’’